તેજબહાદુરે આ વીડિયોમાં જણાવ્યું છે કે વડા પ્રધાને જણાવ્યું હતું કે ભ્રષ્ટાચારને જડમૂળમાંથી દૂર કરવામાં આવશે. તેથી તેણે બીએસએફના જવાનોને આપવામાં આવતા ભોજનનો વીડિયો બનાવ્યો હતો. હવે આ નવા વીડિયોમાં તેણે આક્ષેપ કર્યેો છે કે મને માનસિક રીતે ત્રાસ આપવામાં આવે છે. આ વીડિયોમાં તેણે જણાવ્યું હતું કે ૧૦ જાન્યુઆરીથી મારો મોબાઈલ જમા લઈ લેવાયો હતો. ત્યારબાદ મને માહિતી મળી છેકે કદાચ મારા મોબાઈલ ફોનના એકાઉન્ટ સાથે છેડછાડ કરવામાં આવી છે. જેમાં મારા કેટલાક પાકિસ્તાની મિત્રોની માહિતી મેળવવામાં આવી હતી. પણ તમે આવી ખોટી અફવા પર વિશ્વાસ ન કરશો. જ્યાં સુધી મારો પોતાનો વીડિયો તમારી સમક્ષ ન આવે. હું તમારા માધ્યમથી વડા પ્રધાનને પૂછવા માગું છુ કે મેં જે બીએસએફનું ભોજન બતાવ્યું હતું તે સાવ સાચું હતું. તેમ છતાં તે અંગે કોઈ તપાસ કરવામાં આવી નથી. અને મને માનસિક રીતે સતત ત્રાસ આપવામાં આવી રહ્યો છે.